Krasnodar-krai - Wikipedia
Die ligging van Krasnodar-krai in Rusland.
Krasnodar-krai (Russies: Краснода́рский край, Krasnodarski krai) is ’n deelgebied van Rusland. Dit lê in die Suidelike Federale Distrik en die hoofstad is Krasnodar.
’n Heuwelagtige toneel naby Gorjatsji Kljoetsj.
Krasnodar-krai beslaan die westelike deel van die Voor-Kaukasus en ’n deel van die noordelike hange van die hoof-Kaukasus. Dit grens, regsom vanaf die weste, aan die Oekraïne, waarvan dit geskei word deur die Straat van Kertsj en die See van Azof; Rostof-oblast, Stawropol-krai en Karatsjai-Tsjerkessië, en Georgië se wegbreek-republiek Abchasië. Krasnodar se suidelike grens word gevorm deur Rusland se Swartsee-kus, met die belangrikste hawe (Noworossijsk) en vakansieoord (Sotsji) in dié deel van die land.
Geografies word die krai deur die Koebanrivier in twee dele verdeel: Die suidelike derde, histories bekend as Tsjerkessië, lê in die submediterreense Krim-woudkompleks-ekostreek. Die noordelike twee derdes lê op die Ponticsteppe. Die grootste meer is die Abraoe in die wynstreek Abraoe-Djoerso.
Die bevolking (5 125 221 volgens die 2002-sensus) is gekonsentreer in die Koeban-stroomgebied, wat tradisioneel Kosak-land was. Die Koeban-Kosakke word steeds beskou as ’n belangrike minderheid in die streek. Ander etniese groepe sluit in Armeniërs en Oekraïners en talle kleineres. Volgens die 2002-sensus was daar 33 etniese groepe van meer as 2 000 elk en dit maak dit een van die mees veelrassige deelgebiede in Rusland.
Hierdie artikel is merendeels vertaal vanaf die Engelse Wikipedia-artikel en:Krasnodar Krai
Ontsluit van "https://af.wikipedia.org/w/index.php?title=Krasnodar-krai&oldid=1445379"	Kategorie: Russiese krais	Navigasie-keuseskerm
AcèhАдыгабзэالعربيةAzərbaycancaБашҡортсаБеларускаяБеларуская (тарашкевіца)‎БългарскиBosanskiБуряадCatalàНохчийнQırımtatarcaČeštinaЧӑвашлаCymraegDanskDeutschΕλληνικάEnglishEsperantoEspañolEestiEuskaraفارسیSuomiFrançaisGaeilgeGalego客家語/Hak-kâ-ngîעבריתहिन्दीHrvatskiHornjoserbsceMagyarՀայերենBahasa IndonesiaIñupiakÍslenskaItaliano日本語ქართულიQaraqalpaqshaАдыгэбзэ한국어Перем КомиКъарачай-малкъарКомиКыргызчаLietuviųLatviešuОлык марийМакедонскиМонголमराठीBahasa MelayuЭрзяньمازِرونیNederlandsNorsk nynorskNorsk bokmålИронPolskiپنجابیPortuguêsRomânăРусскийСаха тылаScotsSrpskohrvatski / српскохрватскиSlovenčinaСрпски / srpskiBasa SundaSvenskaKiswahiliதமிழ்TagalogTürkçeТатарча/tatarçaУдмуртУкраїнськаاردوOʻzbekcha/ўзбекчаVepsän kel’Tiếng ViệtWinarayХальмгმარგალური中文Bân-lâm-gú	Wysig skakels	Die bladsy is laas op 13 April 2016 om 19:53 bygewerk.